शिमला से ठंडी रांची, सर्द हवाओं ने बढ़ाई कनकनी
राजधानीसहित पूरा झारखंड भीषण ठंड की चपेट में है। पश्चिमोत्तर दिशा से सर्द हवाओं के तेज प्रवाह से तापमान में लगातार गिरावट दर्ज हो रही है। धूप खिलने के बाद भी दिन में भी तेज ठंड का अहसास हो रहा है। अमूमन शिमला में ज्यादा ठंड पड़ती है। लेकिन वर्तमान में रांची का तापमान शिमला से भी कम है। रविवार को रांची में न्यूनतम तापमान 7.5 डिग्री रिकॉर्ड किया गया। जबकि कांके का पारा तीन डिग्री सेल्सियस पहुंच गया। यानी दिन में भी तेज ठंड। मौसम वैज्ञानिकों ने अब दिन के तापमान में लगातार वृद्धि होने की उम्मीद जताई है। क्योंकि देश के उत्तर-पश्चिमी हिस्से में अभी बर्फबारी थम गई है। लेकिन सर्द हवाओं का आना जारी है।
बीएयू के मौसम वैज्ञानिक डॉ. वदूद ने बताया कि उत्तर पश्चिम में हुई बर्फबारी और ठंडी हवाओं के कारण कनकनी बरकरार है। अभी जनवरी तक हवाओं का रूख झारखंड की ओर रहेगा।
शहर न्यूनतम अधिकतम
रांची7.5 23.4
जमशेदपुर 6.4 24.8
शिमला 9.4 15.8
दिल्ली 7.6 22.5
पटना 7.6 23.0
जम्मू 6.3 15.4
hin_Deva hin_Deva hin_Deva mai_Deva bho_Deva mai_Deva awa_Deva awa_Deva bho_Deva awa_Deva